Protokol z pretekov: Pohár Slovenského krasu

53. ročník Pohára rektora TU Košice

Organizátor: Slovenský zväz orientačných športov (SZOŠ)  
Slovenská asociácia univerzitného športu (SAUŠ)

Technické zabezpečenie: Klub orientačného behu ATU Košice

Dátum:   31. júl -3.august 2014

Klasifikácia pretekov: 4 - etapové otvorené preteky v orientačnom behu

1.etapa, stredná trať

Vložené preteky v nočnom OB po 1.etape  
2.etapa, stredná trať

3.etapa, skrátená trať

Vložený o-labyrint

4.etapa, skrátená trať, hendikepový štart

Centrum pretekov: Krásnohorská Dlhá Lúka

Miesto pretekov: 1.,2.etapa-Rudná

Nočný ob – Krásnohorská Dlhá Lúka

3.,4.etapa-Slická planina-Rakaťa

Opis terénu: E1, E2 Kopcovitý terén s výskytom veľkého množstva terénnych detailov (jamy, kôpky, údolíčka) pozostávajúcich z banskej činnosti. Miestne sa vyskytovali kamene a balvany rôznej veľkosti. Vegetáciu tvoril prevažne listnatý les s dobrou priebežnosťou a viditeľnosťou. V teréne sa nachádzala stredne hustá sieť lesných chodníkov a ciest.

E3, E4 Krasový terén so závrtmi. Na svahoch závrtov sa miestami vyskytovali kamenné polia a zrázy o výške 1-3m. Prevažoval listnatý les s občasným výskytom ihličnatých stromov. Priebežnosť a viditeľnosť bola prevažne dobrá, miestami obmedzená. Časť terénu tvoril polootvorený až otvorený priestor s rôznorodou priebežnosťou a viditeľnosťou. V teréne sa vyskytovala stredne hustá sieť lesných chodníkov a ciest.

Mapy: IOF, stav – jar 2015

E1 Július 1:7 500, e=5 m 210x297

E2 Turecká 1:7 500, e=5 m 210x297

E3 Rakaťa 1: 10 000, e=5 m 1 210x297

E4 Rakyta 1: 10 000, e=5 m 2 210x370

Funkcionári pretekov: Riaditeľ pretekov: Jozef Pollák  
Hlavný rozhodca: Ján Kuchta   
Vedúci štartu: Elena Papugová  
Vedúci cieľa: Michal Simočko  
Stavba tratí:E1 Jozef Pollák

E2 Michal Krajčík

E3 Martin Šmelík

E4 František Papuga

Nočný ob Jozef Pollák

Labyrint Martin Šmelík

Jury: Nebola zostavená pred pretekmi a ani ju nebolo potrebné zostavovať počas pretekov.

Hodnotenie pretekov:  Preteky všetkých 4 etáp, ako aj vložené nočné preteky a o-labyrint prebehli podľa časového harmonogramu.

V cieli pretekov bola vo všetkých pretekoch zabezpečená zdravotná služba, ktorá ošetrila niekoľko menších zranení. Tieto boli charakteru podvrtnutia členku, alebo škrabancov. V priebehu prvej etapy sa vyskytlo niekoľko prípadov poštípania sršňami, vážnejšia reakcia na poštípanie sa nevyskytla.

Počasie: Počas pretekov bolo teplé, letné počasie s teplotami od 26°C do 29°C.

Na priebeh pretekov nebol podaný žiadny oficiálny protest ani námietka.

Schvaľovacia doložka: Hlavný rozhodca schválil výsledky všetkých súťaží v plnom rozsahu.

Ján Kuchta, hlavný rozhodca